OpenLLM-France/wikimedia huggingface dataset:
# Erramu Zapatuko Feria

Erramu Zapatuko feria Bergaran ospatzen den artisautza eta ganadu azoka da, garizumako bosgarren asteko larunbatean, erramu igandeko bezpera egunean.

## Historia

Erramu Zapatuko feria, 1844. urtean Bergarako herrigunera Elosuatik jaitsitako merkatu nagusiaren oinordeko da. Aste osoko merkatu zen lehendabizi, Mendekoste astean. XX. mende erdirako hilabeteko bigarren larunbatetan, erramu larunbatean eta Mendekoste paskoan izaten zen ganadu azoka, merkatua igandetan ospatzen zelarik. Erramu zapatuko feria urteko lehendabizikoa izaten zen eta Mendekostekoa azkena.

## Egitaraua

Gaur egun, egitarauak hurrengo ekintzak jasotzen ditu urtero:
* Bertso-saioa ostiralean, bezperan.
* Abelburuen erakusketa Ibargarai kalean.
* Elikagai postuak Oxirondo plazan.
* Artisautza postuak San Martin plazan.
* Makinaria, burdindegi eta landare erakusketa Seminarioko patioan.
* Umeentzako txorimalo lehiaketa.
* Bergarako trikitilari, dantzari eta perkusio ikasleen kalejira.
* Herri-bazkaria Udal Pilotalekuan.
* Bergarako txaranga baten kalejira.
80. hamarkadan idi-probak ospatzen ziren oraindik erramu zapatu egunez Santa Marina elizaren atzean.
2007an herritar talde batek euskal nortasuna eta ohiturak bultzatu eta goizeko egitarauari egunaren bigarren erdian jarraipena emateko, hainbat ekitaldi antolatzen hasi zen: karrozak, kontzertuak. Ekitaldi horietatik nagusia herri-bazkaria izan da. 2014tik Txapa Irratiak eta Xaxau konpartsak antolatzen dute herri-bazkari hau Bergarako Udalaren, eta herriko hainbat merkatariren laguntasunarekin.

## Erreferentziak

* ↑ «Bergara - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2024-01-01).
* ↑ «Guipuzcoa en el siglo XVIII a la luz de la obra de Tomas López / Juan Antonio Saez Garcia» www.ingeba.org (Noiz kontsultatua: 2024-01-01).
* ↑ «Todo listo para la edición de 2022 de ‘Erramu Zapatua’ | Bergarako Udala» www.bergara.eus (Noiz kontsultatua: 2024-01-01).
* ↑ «Prueba de bueyes de Sábado de Ramos, detrás de Santa Marina. | Artxiboa» www.bergarakoartxiboa.eus (Noiz kontsultatua: 2024-01-01).
* ↑ «"Ez da azkena izango" - Debagoiena» Goiena.eus (Noiz kontsultatua: 2024-01-01).
* ↑ «Martxoaren 23an salduko dituzte Erramu Zapatuko bazkarirako txartelak - Bergara» Goiena.eus (Noiz kontsultatua: 2024-01-01).

## Kanpo estekak

* Datuak: Q124060746
# Gabon Zaharreko feria (Elgoibar)

Gabon Zaharreko feria, baita ere Urte Zaharreko feria, handi eta entzutetsua ospatzen da Elgoibarren (Gipuzkoa) abenduaren azken larunbatean. Bertan, inguruko zein urrutiagoko zenbait baserritar joaten dira eta mota guztietako produktuak (barazki, fruta, gazta, eztia... eta abereak) eskaintzen dituzte. Herrigune osoa hartzen duen azokaren barruan, hainbat lehiaketa egiten dira, gaztena ezagunena izanik. Azpimarratzekoak dira gazta, fruta, barazki, hegazti, lore eta abarren erakusketa. Aktibitateak egun osoa irauten dira.Antolatzailea Elgoibarko Udala da.
Tradizio luzeko azoka da.

## Erakusketak

* Fruta eta barazkien lehiaketa eta salmenta.
* Bertako produktuen salmenta eta erakusketa.
* Urteko gazta onenaren lehiaketa.
* Animalien erakukesta: Enkarterriko astoen, ahuntzen, ponien eta euskal txerrien erakustaldia.
* Ganadu azoka
* Landa sektoreko tresnen salmenta.
* Egu osoa dantzariak eta musikariak ibiltzen dira.
* Talogileen postuak.

## Iruditegia

* Gazta txapelketa.
* Fruta erakusketa.
* Gazta eta eztiaren postuak.
* Fruta eta barazki postuak.

## Erreferentziak

* ↑ https://elgoibar.eus/elgoibar/elgoibarko-jaiak/
* ↑ https://www.noticiasdegipuzkoa.eus/gipuzkoa/bertan/2024/12/28/feria-gabon-zahar-caldea-ambiente-9102594.html

## Kanpo estekak

* (Gaztelaniaz):2024ko feriaren bideoa EITBn.
* Datuak: Q131582948
* Multimedia: Elgoibar. Gabon Zaharreko feria / Q131582948
# Pirinioko Behi-Azienda Lehiaketa-Enkante Nazionala

Pirinioko Behi-Azienda Lehiaketa-Enkante Nazionala urtero Nafarroako Baztan haraneko Elizondo herrian ospatu ohi den Piriniotar behiari buruzko lehiaketa eta enkantea da. 1988. urteaz geroztik ospatzen da. Estatu mailako garrantzia du Lehiaketa-Enkantea.

## Antolaketa

Lehiaketa Elizondoko Udalak eta CONASPI (Confederación Nacional de Asociaciones de Ganado Vacuno Pirenaico) elkarteak antolatzen dute. Halaber, beste bi erakunde laguntzen dute: Nafarroako Gobernuaren Reyno Gourmet markarena eta Nafarroako Txekorraren Adierazpen Geografiko Babestua.

## Garapena

Abeltzaintzaren lehiaketa hau, urteen poderioz, benetako gertakizun gastronomikoaz bihurtu da. Gara berean Piriniotar Jardunaldi Gastronomikoak ospatzen dira, Nafarroako Txekorraren ibilbide gastronomikoa eta Txekor pintxoen, bustien eta salden lehiaketa ere egiten da.

## Erreferentziak

* ↑ Pirinioetako arrazako 280 buru aurkeztu dira Elizondoko lehiaketa-enkantera. Erran, Baztan, 2015eko irailaren 29a. Erran.eus

## Kanpo estekak

* Bideoa Youtuben.
* Datuak: Q21480544
# Gereziaren jaia

Gereziaren jaia edota Gereziaren eguna Nafarroa Garaiko Milagro udalerrian urtero ospatzen den gereziari buruzko interes turistikodun jai bat da.

## Historia

1999. urteaz geroztik ospatzen da, 2014an eskualdeko interesdun jai bezala izendatua izan zen.

## Kanpo estekak

* Gereziaren jaia, Facebook (Gaztelaniaz)
* Datuak: Q23309577
# Amanita beillei

Amanita beillei Amanitaceae familiako onddo espezie bat da. Jangarria da, baina arriskutsua, Amanita verna delakoarekin habitata eta denboraldia partekatzen dituelako.
Sinonimoa: Amanita boudieri var beillei.

## Deskribapena

Kapela: 5 eta 8 cm bitarteko diametrokoa, ganbiletik laura eta ertz erregularrarekin, soberakinekin, errezel partzialaren hondakinez apainduta. Kapelaren azala zuria, arrosa-izokin koloreko garatxo piramidalekin gaztetan eta zuriekin helduaroan, desagertzeko joerarekin.
Orriak: Libreak, meheak, estu, arrosa-izokin edo gorrixka kolorekoak.
Orri libreak: Oinera hurbiltzen diren orriak baina ukitzen ez diotenak.
Hanka: Garaia, zilindrikoa, oinarria erraboilduna eta sustrai antzekoarekin, bolba hauskor zuri zikin koloreko zorkiz osatua. Irinezko eraztun txiki iheskorrarekin, iragankorra.
Haragia: Mehea, okre antzeko kolorekoa, ebakitzean gorritu egiten da. Usain eta zapore nabarmenik gabea.
Etimologia: Amanita terminoa grekotik dator eta Zilizia eta Siria arteko mendiari egiten dio erreferentzia, han oso ugariak ziren eta, grezieraz beste esanahi bat ere badu, perretxikoa kontzeptu orokor gisa.

## Jangarritasuna

Jangarria baina arriskutsua.

### Nahasketa arriskua

Amanita singeri delakoarekin nahas daiteke, honek ere izokin koloreko orriak ditu. Antzeko beste Amanita bat (boudieri), honek orri zuriak ditu.

## Sasoia eta lekua

Udaberrian. Oso lurperatuta jaiotzen da. Bakarka edo talde txikietan hazten da. Ingurune mediterraneoko lur solte eta hareatsuetan. Artadietan, birpopulatutako pinudietan, artelatz-basoetan.

### Banaketa eremua

Euskal Herria, Frantzia, Espainia, Austria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 168 or. ISBN 84-505-1806-7..
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) AsoJaen, Asociación Botánica y Micológica de Jaén.
* ↑ Amanita beillei: GBIF—the Global Biodiversity Information Facility.

## Kanpo estekak

* Datuak: Q124285777
# Post hoc ergo propter hoc

Post hoc ergo propter hoc (latinetik: 'honen ondoren hura, beraz honen ondorio') falazia informala da, honela formulatua: "Y gertaerak X gertaerari jarraitu dionez, Y gertaera X gertaerak eragin behar du". Askotan, post hoc falazia gisa laburbiltzen da. Zalantzan jar daitezkeen kausa-aniztasunaren falazia logikoa da, cum hoc ergo propter hoc falaziaren desberdina ('honekin, beraz, honegatik'), non bi gertaera aldi berean gertatzen baitira edo ordena kronologikoa hutsala edo ezezaguna baita. Post hoc falazia logiko bat da, eta gertaera bat beste gertaera baten kausa dela dirudi, lehenago gertatu zelako.
Post hoc errorea bereziki tentagarria da, korrelazioak kausalitatea dela iradokitzen baitu batzuetan. Falazia gertaeren ordenan soilik oinarritutako ondorio batean datza, emaitzaren erantzule izan daitezkeen beste faktore batzuk kontuan hartu beharrean, horiek lotura baztertzeko modukoak baitira.
Adibide erraz bat hauxe da: "Oilarrak eguzkia atera baino lehentxeago kantatzen du; beraz, oilarrak eguzkia aterarazten du".

## Adibideak

* Maizterra apartamentu batera joan da bizitzera, eta eraikineko galdarak matxura izan du. Administratzaileak maizterra iristeari egozten dio matxura. Kausalitaterik ezean, gertaera bat bestearen atzetik gertatu da soilik.
* Pelé futbolari brasildarraren errendimendua jaitsi zuenean, jokorako elastiko berezi zale bati oparitu ziola oroitu eta horri egotzi zion. Bere joko ona berreskuratu zuen lagun batek elastikoa berreskuratu zuela esan zionean, nahiz eta errendimendu apalean eraman zuen elastiko bera izan.
* Txertoen ondorio okerren jakinarazpena. Txertoa hartu ondoren, jendeak osasun arazo bat du, eta txertoak eragin duela pentsatzen du.

## Erreferentziak

* ↑ Grouse, Lawrence. (2016-7). «Post hoc ergo propter hoc» Journal of Thoracic Disease 8 (7): E511–E512. doi:10.21037/jtd.2016.04.49. ISSN 2072-1439. PMID 27499984. PMC 4958779. (Noiz kontsultatua: 2024-02-22).
* ↑ (Ingelesez) Summers, Jesse S.. (2017-03-24). «Post hoc ergo propter hoc : some benefits of rationalization» Philosophical Explorations 20 (sup1): 21–36. doi:10.1080/13869795.2017.1287292. ISSN 1386-9795. (Noiz kontsultatua: 2024-02-22).
* ↑ (Ingelesez) «post hoc» LII / Legal Information Institute (Noiz kontsultatua: 2024-02-22).
* ↑ (Ingelesez) Damer, T. Edward. (2009). Attacking Faulty Reasoning: A Practical Guide to Fallacy-free Arguments. Wadsworth/Cengage Laerning ISBN 978-0-495-81095-7. (Noiz kontsultatua: 2024-02-22).
* ↑ (Ingelesez) «Top 10: Football superstitions to rival Arsenal's Kolo Toure» The Telegraph 2009-02-25 (Noiz kontsultatua: 2024-02-22).
* ↑ Manktelow, Kenneth Ian. (2012). Thinking and reasoning: an introduction to the psychology of reason, judgment and decision making. (1. publ. argitaraldia) Psychology Press ISBN 978-1-84169-741-3. (Noiz kontsultatua: 2024-02-22).
# Saproamanita codinae

Amanita codinae Amanitaceae familiako onddo espezie bat da. Adituek oso estimatua eta bilatua.
Sinonimoak: Amanita vittadinii var. codinae, Armillaria codinae, Aspidella codinae, Amanita codinae.

## Deskribapena

Kapela: 4 eta 10 cm bitarteko diametrokoa, globo itxurakotik zabaldura. Kapelaren azala zurixka edo arre argia, bereizgarria, ezkata piramidal handiz estalia.
Orriak: Estu, zuri-krema kolorekoak, zahartzean berdexka kolorea hartzen dute.
Hanka: Laburra, fusiformea eta sustrai antzekoekin, bolba falta du, baina ezkata eskuarrosekin estalia, ondoz ondoko eraztunak bezala. Mintzezko eraztun subapikalarekin, goitik zuria eta iluna azpitik.
Haragia: Zuria, zahartzean horixka.
Etimologia: Amanita grekotik dator eta Zilizia eta Siria arteko mendiari egiten dio erreferentzia, han oso ugariak ziren eta. Grezieraz beste esanahi bat ere badu, perretxikoa kontzeptu orokor gisa. Codinae epitetoa, Codina mediku katalanari eskainia, perretxikoa 1933an aurkitu zuen Maire mikologoak.

## Jangarritasuna

Jangarri ona.

### Nahasketa arriskua

Amanitak duen bolba tipikorik gabe, Agaricus generokoekin (txanoinoiak) nahas daiteke, eta zehazki, Agaricus campestris delakoarekin. Egia esan , espezie taxonomiko berezi baten aurrean gaude, bi generoen artean.

## Sasoia eta lekua

Udazken hezeetan. Inoiz ez da kantitate handietan ateratzen. Ongarritutako edo simaurtutako belardietan eta basoen soilguneetan. Batzuetan landutako belardietatik gertu dauden areketan.

### Banaketa eremua

Euskal Herria, Frantzia, Espainia, Errusia, Turkia, Himalaiako eremua.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 167 or. ISBN 84-505-1806-7..
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia..
* ↑ Saproamanita codinae: GBIF—the Global Biodiversity Information Facility.

## Kanpo estekak

* Datuak: Q108336316
# Saproamanita vittadinii

Saproamanita vittadinii Amanitaceae familiako onddo espezie bat da.
Sinonimoak: Amanita vittadinii, Lepiota vittadinii, Mastocephalus vittadinii, Lepidella vittadinii, Aspidella vittadinii, Armillaria vittadinii.

## Sasoia eta lekua
### Banaketa eremua

Ameriketako Estatu Batuak, Mexiko, Europa, Errusia, Kaukasia, Turkia, Israel, Himalaiako eremua.

## Espeziearen egoera

Aranzadi Elkartearen arabera, Saproamanita vittadinii desagertzeko arriskuan dauden onddoen eusko-kantauriar Zerrenda Gorrian dago. Azken urteotan mikologia adituek onddo batzuen beherakada kuantitatibo eta kualitatibo handia egon dela ohartarazi dute. Adituen esanetan, egoera honek hainbat eragile ditu, tartean klima aldaketa, pestiziden erabilera eta bilketa masiboak.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ Amanita vittadinii: GBIF—the Global Biodiversity Information Facility.
* ↑ Zerrenda Gorria, Aranzadi Zientzia Elkartea

## Kanpo estekak

* Datuak: Q922092
* Multimedia: Saproamanita vittadinii / Q922092
# Saproamanita singeri

Saproamanita singeri Amanitaceae familiako onddo espezie bat da.
Sinonimoak: Aspidella singeri, Saproamanita singeri.

## Deskribapena

Kapela: 4 eta 8 cm bitarteko diametrokoa, hasieran hemisferikoa, ondoren ganbila eta azkenik laua; ertza soberakinekin, ildaskarik gabe. Azala zuri zikin kolorekoa, garatxo ezkatatsuez estalia, irintsuak, zuriak, lodiagoak dira erdirantz, eta errezel orokorraren hondarrak dira.
Orriak: Zabalak, sabeldunak, libreak, zuri-krema kolorekoak hasietan eta krema-arrosa kolorekoak zahartzean.
Orri libreak: Oinera hurbiltzen diren orriak, baina ukitzen ez diotenak.
Hanka: Zilindrikoa, zuzena edo okerra, oinarria sustrai antzekoak dituen erraboil lodi batean bukatua, sakon-sakonean lurperatuta egoten da, leuna eta ezkatatxoz oso punteatua. Eraztun irintsua, oso hauskorra eta iheskorra. Bolba puntazorrotza, luzanga, trinkoa, zenbait burletez apaindua, errezel gehiena kapelaren gainean geratzen da perretxikoa garatzean.
Haragia: Hauskorra, zuria, zapore eta usain nabarmenik gabea.
Etimologia: Amanita grekotik dator eta Zilizia eta Siria arteko mendiari egiten dio erreferentzia, han oso ugariak ziren eta. Grezieraz beste esanahi bat ere badu, perretxikoa, kontzeptu orokor gisa.

## Toxikotasuna

toxikoa.

### Nahasketa arriskua

Amanita boudieri delakoarekin nahas daiteke, segurtasunez bereizteko azterketa mikroskopikoa egin behar da.

## Sasoia eta lekua

Udaberrian eta udazkenean. Oso lurpean hazten da, bakarrik edo talde txikiak osatuz, batez ere belardietan eta eremu belartsuetan.

### Banaketa eremua

Espainia, Frantzia, Korsika, Sardinia.

## Espeziearen egoera

Aranzadi Elkartearen arabera, Saproamanita singeri desagertzeko arriskuan dauden onddoen eusko-kantauriar Zerrenda Gorrian dago. Azken urteotan mikologia adituek onddo batzuen beherakada kuantitatibo eta kualitatibo handia egon dela ohartarazi dute. Adituen esanetan, egoera honek hainbat eragile ditu, tartean klima aldaketa, pestiziden erabilera eta bilketa masiboak.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ (Gaztelaniaz) Cuña Fernandez Avelino. (2023). Avelinosetas.info.
* ↑ Zerrenda Gorria, Aranzadi Zientzia Elkartea

## Kanpo estekak

* Datuak: Q10407318
# Amanita eliae

Amanita eliae Amanitaceae familiako perretxiko ez jangarria da. Udazkenean eta neguan topatu daiteke koniferetan. Jangarritasuna zalantzagarria.
Sinonimoak: Amanita godeyi, Agaricus eliae, Lepiota eliae, Amanitopsis godeyi, Pseudofarinaceus godeyi, Vaginata godeyi, Amanita cordae, Amanita gemmata var. eliae, Amanita gemmata f. godeyi, Amanita gemmata f. cordae, Amanita junquillea f. godeyi, Amanita junquillea f. cordae, Amanitaria eliae.

## Deskribapena

Kapela: 6 eta 8 cm arteko diametrokoa. Hasieran esferikoa, gero ezkila antzekoa, ondoren laua erdian titi txiki bat duela eta ertza mehea eta ildaskatua. Azala hezea eta kolore argikoa, erdian krema zuriz tindatzen da eta azkenean denean beix-arrosa edo haragi kolorekoa. Mintzezko plaka mehe batzuk daramatza eta gero grisak, erraz bereiz daitezkenak.
Orriak: Libreak, zurixkak, krema eta arrosa erreflexuekin.
Orri libreak: Oinera hurbiltzen diren orriak, baina ukitzen ez diotenak.
Hanka: Luzanga, zilindrikoa eta sustrai antzekoa duena. Zurixka da, apur bat felpa itxurakoa eta ia beti luzetara pitzatua. Sakon sartzen da lurrean, sustrai bat bezala.
Eraztuna mintzezkoa, hauskorra, itsatsia, kolore zurikoa eta tindu gorrixkak dituena eta orri estu eta libre batekin.
Bolba txikia edo bat ere ez, batzuetan mintzezko burletak dirudite oinaren oinarrian.
Haragia: Zuria izokin kolorez tindatua diskoaren azpian. Nahiko samurra eta apurtu egiten da ezpalak bezala. Usain eta zapore nabarmenik gabe.
Etimologia: Amanita grekotik dator eta Zilizia eta Siria arteko mendiari egiten dio erreferentzia, han oso ugariak ziren eta. Grezieraz beste esanahi bat ere badu, perretxikoa, kontzeptu orokor gisa.

## Jangarritasuna

Ez da kontsumitzen eta bere jangarritasuna oso zalantzagarria da.

### Nahasketa arriskua

Bere itxura eta bere bolbaren hauskortasunagatik nahastezina.

## Sasoia eta lekua

Udaberri eta udan hostozabalen baso hezeetan eta lurzoru buztintsuetan hazten da.

### Banaketa eremua

Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Palacios Quintano Daniel.. (2014). Disfrutando con las setas. Leitzaran, Grafikak S.L. Andoain, Gipuzkoa, 294 or. ISBN 978-84-617-0196-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 296 or. ISBN 282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa.. Ediciones Omega S. A. Barcelona, 21 or. ISBN 84-282-0540-X (T.2). ISBN: 84-282-0538-8 (O.C.)..
* ↑ (Gaztelaniaz) Lotina, Roberto.. (1985). Mil setas ibericas. Diputacion foral de vizcaya, 163 or. ISBN 84-505-1806-7..
* ↑ Amanita eliae: GBIF—the Global Biodiversity Information Facility.

## Kanpo estekak

* Datuak: Q1673664
* Multimedia: Amanita eliae / Q1673664
# Amanita lepiotoides

Amanita lepiotoides Amanitaceae familiako onddo espezie bat da.
Sinonimoak: Amanita cocolla, Amanitopsis lepiotoides, Amanita cocolla var. barlae, Pseudofarinaceus lepiotoides, Vaginata lepiotoides, Amanita barlae.

## Deskribapena

Kapela: 5 eta 8 cm bitarteko diametrokoa, hasieran ganbila, gero lau-ganbila, ertza soberakinekin, inkurbatua eta iletsua. Kapela kolore aldakorreko ezkata poligonal zabalez estalia gaztetan, krema-arrexka kolorekoa normalean.
Orriak: Sabeldun samarrak, zabalak, nahiko estu, heltzean zuritik krema-arrosara doan kolorekoak.
Hanka: Sendoa, oinarrirantz loditua, gaztetan gainazal flokosoa, gero leuna, zuri-krema kolorekoa. Eraztun flokosoa, iheskorra, zuri-krema kolorekoa, Bolba, handia eta mintzezkoa, ertz irregular batekin, irekia, okre kolorekoa.
Haragia: Trinkoa, zuria, ebakitzean arrosara biratzen du poliki-poliki, zapore gozoarekin eta onddo usain atseginarekin.
Etimologia: Amanita terminoa grekotik dator eta Zilizia eta Siria arteko mendiari egiten dio erreferentzia, han oso ugariak ziren eta. Grezieraz beste esanahi bat ere badu, perretxikoa kontzeptu orokor gisa.

## Jangarritasuna

Jangarria.

### Nahasketa arriskua

Amanita lepiotoides Lepiota generoko espezieak gogorarazten dituen ezkata flokoso zabaletan zatitutako kapelaren azal tipikoa duen espeziea da. 2006ko abuztuan aurkitu zuten Nafarroan eta Espainiako lehen zitatzat eman zuten.

## Sasoia eta lekua

Udan eta udazkenean. Urria. Bakarka edo talde txikitan hazten da harizti eta artelatzen azpian

### Banaketa eremua

Euskal Herria, Frantzia, Espainia, Italia, Austria, Ameriketako Estatu Batuak.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 174 or. ISBN 84-505-1806-7..
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ Amanita lepiotoides: GBIF—the Global Biodiversity Information Facility.

## Kanpo estekak

* Datuak: Q50318994
* Multimedia: Amanita lepiotoides / Q50318994